**Kamui Kobayashi** (japansk: 小林 可夢偉 – *Kobayashi Kamui*, født 13. september 1986 i Amagasaki, Hyogo, Japan) er en japansk Formel 1-fører som i 2014 kjører for Caterham-teamet. Fra 2010 til 2012 kjørte han for Sauber. Han har tidligere konkurrert i GP2 og vunnet GP2 Asia. Han debuterte i Formel 1 med Toyota i de siste to løpene i 2009, da han erstattet Timo Glock som ble skadet i et krasj i kvalifiseringen for Japans Grand Prix.

Karriere
--------

### Tidlig karriere

Kobayashi ble født i byen Amagasaki, nær Kobe, hvor hans far eier en sushi-restaurant. Han begynte sin motorsportskarrière i 1996, da han var ni år gammel, og i sin første sesong i gokart ble han nummer tre i *SL Takarazuka-turneringens kadettklasse*. Over de neste syv årene vant Kobayashi fire japanske titler i karting.

I 2004 kom han inn på Toyotas førerakademi og begynte snart sin karrière i formelbil-racing. Hans neste steg var Formel Renault, hvor han konkurrerte i det asiatiske, det tyske, det italienske og det nederlandske mesterskapet og tok to løpsseire i det italienske mesterskapet. Kobayashi fortsatte i Formel Renault-klassen, og vant etter hvert både det italienske og det europeiske mesterskapet med seks seiere i hvert av dem.

I 2006 gikk Kobayashi inn i Formel 3 Euroseries med ASM Formule 3, hvor han konkurrerte mot blant andre Paul di Resta, Giedo van der Garde og Sebastian Vettel. Han tok tre pallplasseringer i sin debutsesong, og kom på åttendeplass i førermesterskapet og først av årets nybegynnere i mesterskapet. Kobayashi startet også i Macaos Grand Prix og Formel 3 Masters på Zandvoort, som begge er årlige Formel 3-løp. Kobayashi startet det sistnevnte løpet i 10. startposisjon og fullførte løpet på 11.-plass, mens han i Macaos Grand Prix startet løpet i pole position og avsluttet på 19.-plass.

I begynnelsen av 2007 ble Kobayashi, sammen med Kohei Hirate, testfører for Toyotas Formel 1-team. Han ble værende i Formel 3 Euroseries i den påfølgende sesongen og hadde en imponerende start på sesongen med to pallplasseringer på de første fire rundene, og i den tiende runden på Magny-Cours tok Kobayashi sin første løpsseier i Formel 3. Kobayashi avsluttet sesongen på fjerdeplass i førermesterskapet.

### GP2

Kobayashi kjører for DAMS på Nürburgring-runden av GP2-sesongen 2009.
Etter en vellykket innsats i GP2 Asia tidlig i 2008 vant Kobayashi sitt første GP2-løp allerede i det andre løpet i sesongen. Etter en sterk start fra pole i sprintracet på Circuit de Catalunya avsluttet han løpet på førsteplass. Dette var etter et kontroversielt stykke defensiv kjøring fra hans tidligere lagkamerat i Formel 3 Euroseries, Romain Grosjean, etter en safety car-periode. På slutten av start/mål-langsiden forsøkte Kobayashi en forbikjøring på Grosjean. Men franskmannen flyttet seg mer enn én gang for å forsvare sin posisjon, og tvang Kobayashi til å foreta unnvikende manøvre. Dette resulterte i en gjennomkjøringsstraff for Grosjean, som dermed måtte overlate seieren til Kobayashi. Men Kobayashi kom på poengplass ved bare ytterligere én anledning, og han kom til slutt bare på en sekstendeplass i mesterskapet.

Vinteren 2008 og 2009 fulgte enda en vellykket innsats i GP2 Asia. Kobayashi vant to løp og sikret seg mesterskapet med en runde til overs. Men Kobayashi klarte ikke gjenta sin form i GP2-hovedserien, hvor han igjen avsluttet på sekstendeplass.

### Formel 1 (2007–)

#### Toyota (2007–2009)

Kobayashi i Timo Glocks bil på fritreningen i Japans Grand Prix 2009.
16. november 2007 ble det bekreftet at Kobayashi skulle erstatte Franck Montagny som testfører for Toyotas Formel 1-team, og han ble ansatt som lagets test- og reservesjåfør i 2008- og 2009-sesongene.

I Japans Grand Prix 2009 kjørte Kobayashi de to første fritreningsøktene i stedet for Timo Glock, som var syk. Glock ble frisk i tide til å ta del i den tredje fritreningssesjonen og kvalifiseringen, men ble skadet etter et krasj i den siste sesjon av kvalifiseringen og måtte stå over løpet. Toyota spurte FIA om tillatelse til å la Kobayashi kjøre, men dette ble avvist ettersom regelverket sier at en sjåfør må kjøre i minst én av øktene på lørdag for å være kvalifisert å starte.

Kobayashi fikk imidlertid sin Formel 1-debut i Brasils Grand Prix 2009, etter at det ble oppdaget en komplikasjon på Glocks skade som i til å begynne med ikke var funnet. Han kvalifiserte seg til 11. startposisjon i en kaotisk kvalifisering som varte i over to og halv time og som ble rødflagget to ganger på grunn av ulykker på regnvåt bane. Tidlig i løpet, mens han lå på sjetteplass, holdt han i flere runder unna for utfordringen fra Jenson Button, som trengte å avslutte godt for å sikre seg verdensmesterskapet. Kobayashi avsluttet løpet på tiendeplass, og ble senere flyttet opp til niende da Heikki Kovalainen ble straffet. Button beskrev spøkefullt Kobayashi som «absolutt gal, veldig aggressiv». Han kjørte også i Abu Dhabis Grand Prix 2009, ettersom Glocks skade ble vurdert til ikke å ha leget tilstrekkelig. Kobayashi kvalifiserte som nummer 12 og fullførte på sjetteplass, og scoret med det sine første VM-poeng.

Før Toyota besluttet å trekke seg fra Formel 1 ble det forventet at Kobayashi ville få et fulltidssete i Toyota for 2010-sesongen.

#### Sauber (2010–)

##### 2010

Kobayashi kjører for Sauber i Malaysias Grand Prix 2010
Kobayashi ble offer for «Wall of Champions» i Canadas Grand Prix 2010.
Etter at Toyota trakk seg sto Kobayashi foran en usikker framtid, men ble nevnt i lister over sannsynlige førere for de nye teamene som kom inn i Formel 1 i 2010.

Etter uker med spekulasjon ble det 17. desember 2009 bekreftet at skulle kjøre for Sauber-teamet, som Peter Sauber kjøpte tilbake etter at BMW Sauber hadde trukket seg fra F1. Hans lagkamerat var den tidligere testføreren for McLaren, Pedro de la Rosa. Kobayashi kjørte sine første runder i det nye Sauber C29-chassiset i Formel 1s vintertesting den 2. februar 2010.

I Australias Grand Prix førte en frontvingefeil på hans Sauber til at han traff autovernet og ble slengt ut på banen igjen og forårsaket en krasj som i tillegg til han selv også tok ut Nico Hülkenberg og Sébastien Buemi. I neste løp i Malaysia kvalifiserte han på niendeplass, som var hans høyeste kvalifiseringsposisjon til da i Formel 1, men han fikk en motorsvikt tidlig i løpet. I Kina var Kobayashi involvert i en treveis kollisjon med Buemi og Vitantonio Liuzzi på første runde, noe som gjorde ham til den eneste føreren som måtte bryte de fire første løpene. I Tyrkia kom han i mål på tiendeplass og vant sine første poeng for sesongen. I Valencia avsluttet han på syvendeplass ved å passere både Fernando Alonso og Sébastien Buemi på de siste rundene av løpet på ferske dekk, etter å ha kjørt mesteparten av løpet i tredje posisjon på sitt første sett med dekk. Han fulgte opp med sjetteplass på Silverstone, ellevte i Tyskland, niende i Ungarn og åttende i Belgia.

I Italias Grand Prix fikk Kobayashi en girkassesvikt, og i Singapore måtte han bryte etter å ha truffet muren i en sving. Kobayashi fikk ny lagkamerat i Singapore, da Pedro de la Rosa ble byttet ut med Nick Heidfeld. I Japan kvalifiserte Kobayashi som nummer 14 og fullførte løpet på syvendeplass, etter å ha passert flere sjåfører underveis på en meget imponerende måte. Han avsluttet på åttendeplass i Korea og på tiende i Brasil, og endte til slutt sesongen med 32 poeng. I sin gjennomgang av sesongen uttalte den tidligere TV-kommentatoren Murray Walker at Kobayashi er «uten tvil Japans beste Formel 1-fører til nå».

Kobayashi fikk i løpet av sesongen et rykte på seg som en svært dyktig forbikjører, som var i stand til å bremse seg forbi førere som lå flere billengder foran ham. Hans aggressive forbikjøringsstil ble beskrevet av Martin Brundle slik: «Han kommer til det normale bremsepunktet og så tenker han ‘Skal vi se, hvilken var nå bremsepedalen igjen? Å ja, det stemmer, det er den til venstre,’ og han bare seiler forbi folk!» Han kvalifiserte seg godt mot sine mer erfarne lagkamerater, og var bedre enn la Rosa og Heidfeld i kvalifisering 11 ganger mot 8 i løpet av sesongen.

##### 2011

Kobayashi i Malaysias Grand Prix 2011.
Kobayashi ble i Sauber også i 2011, med ny lagkamerat, Sergio Pérez som kom på andreplass i GP2-mesterskapet i 2010. Kobayashi kom på åttendeplass i sesongåpningen i Australia, men han og Pérez – som kom på syvendeplass – ble diskvalifisert etter løpet på grunn av et teknisk regelbrudd vedrørende bilens bakvinge. Det neste løpet i Malaysia var en ny sterk forestilling fra Kobayashi, og han avsluttet løpet på åttendeplass, senere flyttet opp til syvende etter at Lewis Hamilton fikk en straff. Han kom på tiendeplass i de tre neste løpene, før han kom inn på en karrierebeste femteplass i et hendelsesfylt Monaco Grand Prix. I et ekstremt vått Canadas Grand Prix jobbet Kobayashi seg opp fra 13. til andreplass etter å ha bestemt seg for å ikke skifte til regndekk før løpet ble rødflagget, slik mange andre førere hadde gjort. Dette ga han i praksis et gratis pitstop mens løpet var stoppet. Etter restarten begynte banen å tørke opp, og etter å ha byttet til intermediate-dekk og til slutt slicks, falt Kobayashi nedover på lista. Etter å ha spunnet under passering av en backmarker og også blitt påkjørt bakfra av Nick Heidfeld kom han til slutt i mål på syvendeplass, bare 0,045 sekund bak Felipe Massa, som passerte ham på den siste oppløpssiden.

28. juli 2011 ble det bekjentgjort at Kobayashi ville bli i Sauber også i 2012, sammen med lagkameraten Pérez.

Resultater
----------

### Karriereoversikt

| Sesong | Mesterskap | Team | Løp | Seire | Poles | R/runde | Pall | Poeng | Plass |
| --- | --- | --- | --- | --- | --- | --- | --- | --- | --- |
| 2003 | Formel Toyota | n/a | 10 | 2 | 4 |  ? |  ? | 120 | **2.** |
| 2004 | Formel Renault 2,0 Italia | Prema Powerteam | 17 | 2 | 3 | 1 | 3 | 134 | 7. |
| Formel Renault 2,0 Tyskland | 2 | 0 | 0 | 0 | 0 | 16 | 31. |
| Formel Renault 2,0 Nederland |  ? |  ? |  ? |  ? |  ? | 32 | 15. |
| Formel Renault Asia | Asia Racing Team | 1 | 0 | 0 |  ? | 0 | 16 | 31. |
| 2005 | Formel Renault 2,0 Eurocup | Prema Powerteam | 16 | 6 | 4 | 4 | 8 | 157 | **1.** |
| Formel Renault 2,0 Italia | 15 | 6 | 9 | 8 | 11 | 312 | **1.** |
| 2006 | Formel 3 Euroseries | ASM Formule 3 | 19 | 0 | 0 | 1 | 3 | 34 | 8. |
| Macaos Grand Prix | 1 | 0 | 1 | 0 | 0 | – | 19. |
| Formel 3 Masters | 1 | 0 | 0 | 0 | 0 | – | 11. |
| 2007 | Formel 3 Euroseries | ASM Formule 3 | 20 | 1 | 1 | 0 | 7 | 59 | 4. |
| Macaos Grand Prix | 1 | 0 | 0 | 0 | 0 | – | 13. |
| Formel 3 Masters | 1 | 0 | 0 | 0 | 0 | – | NC |
| Formel 1 | Toyota Racing | Testfører |
| 2008 | GP2 Asia | DAMS | 10 | 2 | 0 | 0 | 3 | 22 | 6. |
| GP2 | 20 | 1 | 0 | 2 | 1 | 10 | 16. |
| Formel 1 | Toyota Racing | Testfører |
| 2008–09 | GP2 Asia | DAMS | 11 | 2 | 2 | 3 | 4 | 56 | **1.** |
| 2009 | GP2 | DAMS | 20 | 0 | 0 | 0 | 1 | 13 | 16. |
| Formel 1 | Panasonic Toyota Racing | 2 | 0 | 0 | 0 | 0 | 3 | 18. |
| 2010 | Formel 1 | BMW Sauber | 19 | 0 | 0 | 0 | 0 | 32 | 12. |
| 2011 | Formel 1 | Sauber F1 Team | 19 | 0 | 0 | 0 | 0 | 30 | 12. |
| 2012 | Formel 1 | Sauber F1 Team | 20 | 0 | 0 | 1 | 0 | 60 | 12. |
| 2014 | Formel 1 | Caterham | 16 | 0 | 0 | 0 | 0 | 0 | 22. |

### Fullstendige GP2-resultater

(Forklaring) (Resultater i uthevet skrift indikerer **pole position**, kursiv indikerer *raskeste runde*)

| År | Deltaker | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | DAMS | ESP1. løp8 | ESP2. løp*1* | TUR1. løpRet | TUR2. løp9 | MON1. løpRet | MON2. løp18 | FRA1. løpRet | FRA2. løp*9* | GBR1. løpRet | GBR2. løp7 | GER1. løpRet | GER2. løp18 | HUN1. løp11 | HUN2. løp8 | EUR1. løpRet | EUR2. løp6 | BEL1. løp9 | BEL2. løp14 | ITA1. løpRet | ITA2. løp13 | 16. | 10 |
| 2009 | DAMS | ESP1. løp8 | ESP2. løp5 | MON1. løpRet | MON2. løp12 | TUR1. løpRet | TUR2. løpNC | GBR1. løpRet | GBR2. løp17 | GER1. løp9 | GER2. løp3 | HUN1. løp13 | HUN2. løp8 | VAL1. løp8 | VAL2. løp11 | BEL1. løp7 | BEL2. løp11 | ITA1. løp17 | ITA2. løp17 | POR1. løp6 | POR2. løp19 | 16. | 13 |

#### Fullstendige GP2 Asia-resultater

(Forklaring) (Resultater i uthevet skrift indikerer **pole position**, kursiv indikerer *raskeste runde*)

| År | Deltaker | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | DAMS | DUB11. løp13 | DUB12. løpRet | IDN1. løpRet | IDN2. løp15 | MYS1. løp5 | MYS2. løp1 | BHR1. løp3 | BHR2. løp1 | DUB21. løp20 | DUB22. løp14 |  |  | 6. | 22 |
| 2008–09 | DAMS | CHN1. løp*2* | CHN2. løpRet | DUB1. løp***1*** | DUB2. løpCANC | BHR11. løp*1* | BHR12. løp6 | QAT1. løp4 | QAT2. løp18 | MYS1. løp2 | MYS2. løp7 | BHR21. løp**4** | BHR22. løp5 | **1.** | **56** |

### Fullstendige Formel 1-resultater

(Forklaring) (Resultater i uthevet skrift indikerer **pole position**, kursiv indikerer *raskeste runde*)

| År | Konstruktør | Chassis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | PanasonicToyota Racing | ToyotaTF109 | ToyotaRVX-09 2,4 V8 | AUS  | MAL  | CHN  | BHR  | ESP  | MON  | TUR  | GBR  | GER  | HUN  | EUR  | BEL  | ITA  | SIN  | JPNPO | BRA9 | ABU6 |  |  |  | **18.** | **3** |
| 2010 | BMW SauberF1 Team | SauberC29 | Ferrari056 2,4 V8 | BHRRet | AUSRet | MALRet | CHNRet | ESP12 | MONRet | TUR10 | CANRet | EUR7 | GBR6 | GER11 | HUN9 | BEL8 | ITARet | SINRet | JPN7 | KOR8 | BRA10 | ABU14 |  | **12.** | **32** |
| 2011 | SauberF1 Team | SauberC30 | Ferrari056 2,4 V8 | AUSDSQ | MAL7 | CHN10 | TUR10 | ESP10 | MON5 | CAN7 | EUR16 | GBRRet | GER9 | HUN11 | BEL12 | ITARet | SIN14 | JPN13 | KOR15 | INDRet | ABU10 | BRA9 |  | **12.** | **30** |
| 2012 | SauberF1 Team | SauberC31 | Ferrari056 2,4 V8 | AUS6 | MALRet | CHN*10* | BHR13 | ESP5 | MONRet | CAN9 | EURRet | GBR11 | GER4 | HUN18 | BEL13 | ITA9 | SIN13 | JPN3 | KORRet | IND14 | ABU6 | USA14 | BRA9 | **12.** | **60** |
| 2014 | Caterham F1 | CaterhamCT05 | Renault Energy F1-20141,6 V6 turbo hybrid | AUSRet | MAL13 | BHR15 | CHN19 | ESPRet | MON13 | CANRet | AUT16 | GBR15 | GER16 | HUNRet | BEL  | ITA17 | SINDNS | JPN19 | RUSRet | USA  | BRA  | ABU22 |  | **22.** | **0** |

Referanser
----------

1. ↑  
«Sauber confirm Kobayashi». Al-Jazeera. 17. desember 2009. Besøkt 16. august 2011.
2. ↑  «Toyota confirm Kobayashi as third driver». *autosport.com*. Haymarket Publications. 16. november 2007. Besøkt 16. august 2011.
3. ↑  «Kobayashi subs for Glock in practice». *autosport.com*. Haymarket Publications. 2. oktober 2009. Besøkt 16. august 2011.
4. ↑  «Injured Glock out of Japanese GP». *autosport.com*. Haymarket Publications. 4. oktober 2009. Besøkt 16. august 2011.
5. ↑  «Timo Glock to miss Brazilian Grand Prix». *Toyota Racing*. Toyota. 11. oktober 2009. Arkivert fra originalen 13. mars 2012. Besøkt 16. august 2011.
6. ↑  «Brilliant Button clinches title». *BBC Sports nettsted*. BBC. 18. oktober 2009. Besøkt 16. august 2011.
7. ↑  «Glock to miss final race of the season». *autosport.com*. Haymarket Publications. 27. oktober 2009. Besøkt 16. august 2011.
8. ↑  «Abu Dhabi Grand Prix qualifying results». *BBC News*. BBC. 31. oktober 2009. Besøkt 16. august 2011.
9. ↑  «Kobayashi set for full-time seat». *BBC News*. BBC. 1. november 2009. Besøkt 16. august 2011.
10. ↑  «F1 gossip column». *BBC News*. BBC. 2. desember 2009. Besøkt 16. august 2011.
11. ↑  «Sauber F1 team recruit Japan's Kamui Kobayashi». *BBC Sport*. BBC. 16. desember 2009. Besøkt 16. august 2011.
12. ↑  Murray Walker (25. november 2010). «My F1 2010 season review». *BBC Sport*. BBC. Besøkt 16. august 2011.
13. ↑  «2010 Races». *brundlequotes.com*. Martin Brundle's Racing Lines. Arkivert fra originalen 31. juli 2011. Besøkt 16. august 2011.
14. ↑  «Kamui Kobayashi to remain with Formula 1 team Sauber». *BBC Sport*. BBC. 7. september 2010. Besøkt 16. august 2011.
15. ↑  «Kobayashi and Perez to stay at Sauber in 2012». *formula1.com*. Formula One Group. 28. juli 2011. Arkivert fra originalen 16. oktober 2011. Besøkt 16. august 2011.

Eksterne lenker
---------------

* Offisielt nettsted Rediger på Wikidata

* (en) Kamui Kobayashi – kategori av bilder, video eller lyd på Commons Rediger på Wikidata

* (en) Kamui Kobayashi – galleri av bilder, video eller lyd på Commons Rediger på Wikidata
* (en) Kamui Kobayashi på Internet Movie Database Rediger på Wikidata
* (de) Kamui Kobayashi – Munzinger Sportsarchiv Rediger på Wikidata

* (en) Kamui Kobayashi – racing-reference.info Rediger på Wikidata

* (en) Kamui Kobayashi – Driver Database Rediger på Wikidata
* Kamui Kobayashi på Twitter Rediger på Wikidata

* Kamui Kobayashi på Instagram Rediger på Wikidata

  

  


| Konstruktører og førere i Formel 1-mesterskapet i 2014 |
| --- |
| Red Bull | Mercedes | Ferrari | Lotus | McLaren | Force India | Sauber | Toro Rosso | Williams | Marussia | Caterham |
| Vettel Ricciardo    | Hamilton Rosberg    | Alonso Räikkönen    | Grosjean Maldonado    | Button Magnussen    | Hülkenberg Pérez    | Gutiérrez Sutil    | Vergne Kvjat    | Massa Bottas    | Bianchi Chilton    | Kobayashi Ericsson Lotterer Stevens |

Portal: Formel 1

|  |  |
| --- | --- |
| Oppslagsverk/autoritetsdata | VIAF **·** NDL **·** Munzinger (sport)
 |